Subject: 20-21 ივნისს განვითარებული მოვლენების ნარატივი
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked],ლევან დავითაშვილი<[email-masked]>, Levan Davitashvili <[email-masked]>, Ketevan Tsikhelashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], [email-masked], mikheil dundua <
Date: Thu, 04 Jul 2019 11:17:44 +0000

!!! კატეგორიული მოთხოვნაა, 20-21 ივნისის მოვლენებთან დაკავშირებით,
ნებისმიერი კომუნიკაციის დროს, „ქართული ოცნების“ დეპუტატებმა, მთავრობის
წევრებმა (ყველა დონეზე), საჯარო მოხელეებმა, გამორიცხონ, არცერთ
შემთხვევაში არ გამოიყენონ სიტყვათშეთანხმება - „აქციის დაშლა“!!!

!!! სიტყვათშეთანხმება - „აქციის დაშლის“ ნაცვლად, ნებისმიერი
კომუნიკაციის დროს, გამოიყენეთ ფრაზა - „პარლამენტზე მიტანილი იერიშის
მოგერიება“!!!

!!! შესაბამისად, 20-21 ივნისს, ნებისმიერი ქმედება, პოლიციის მხრიდან
პროპორციული ძალის გამოყენება, თუ ძალის გადამეტება, დემონსტრანტების
დაზიანება და ა.შ. „პარლამენტზე მიტანილი იერიშის, შტურმის - აღკვეთას,
მოგერიებას“ მოჰყვა!!!

!!! 20-21 ივნისს, სახელმწიფო ხელისუფლების ძალადობრივი გზით დასამხობად,
მოხდა მასობრივი ძალადობის ორგანიზება, რომლის პირველი ფაზა იყო
„პარლამენტის შენობაზე მიტანილი იერიში“. პოლიციამ ეს იერიში აღკვეთა!!!

*
ასეთი დისკურსის შექმნა რამდენიმე მიზანს ემსახურება:

20-21 ივნისის მოვლენებისადმი ასეთი მიდგომა, ნათლად აჩვენებს
განსხვავებას - 26 მაისისა და 7 ნოემბრის აქციებისგან, რომლებიც თავისი
ბუნებით მშვიდობიანი იყო და მათზე ვრცელდებოდა მშვიდობიანი აქციის დაშლის
საერთაშორისო სტანდარტები.

დღეს ოპონენტები ცდილობენ ჩაგვითრიონ ხაფანგში და „პარლამენტის შენობაზე
მიტანილ შტურმზე“ გაავრცელონ მშვიდობიანი აქციის დროს  პოლიციის
მოქმედების სტანდარტი. ხაზგასმით აღსანიშნავია, რომ მშვიდობიანი აქციის
დაშლისგან განსხვავებით, „პარლამენტზე მიტანილი იერიშის მოგერიებისას“,
პოლიციელებისთვის მოქმედებს სხვა სტანდარტი!

ამ დროს მოქმედებს მოგერიების სტანდარტი, რასაც არავითარი დამატებითი
ბრძანება, ან სპეციალური ღონისძიება არ ესაჭიროება! მეტიც, ასეთ
ვითარებაში, დასაშვებია ლეტალური იარაღის გამოყენებაც კი!

ანუ, როდესაც ვსაუბრობთ სახელმწიფო ხელისუფლების დამხობის მიზნით
მიტანილი იერიშის მოგერიებაზე, ამ დროს პოლიცია მოქმედებს აუცილებელი
მოგერიების რეჟიმში, რა დროსაც, პროტოკოლით, მოქმედებისთვის არანაირი
დამატებითი ბრძანება არ სჭირდება!

ხაზგასმით აღსანიშნავია, რომ აუცილებელი მოგერიების რეჟიმი ვრცელდება არა
მხოლოდ იმ შემთხვევაზე, როდესაც პოლიციელი საკუთარ ჯანმრთელობასა და
სიცოცხლეს იცავს, არამედ მაშინაც, როდესაც ის იცავს სხვა სიკეთეს, მათ
შორის სხვის სიცოცხლეს, პარლამენტის შენობას და ა.შ.

(აუცილებელი მოგერიების რეჟიმში, თუნდაც გადამეტებული ძალის შედეგად
მიყენებული ზიანი, შემამსუბუქებელ გარემოებაში მიყენებულ ზიანად
მიიჩნევა!)

ამ ყველაფრის მიუხედავად, მოგეხსენებათ, სამართალდამცავთა მხრიდან
უფლებამოსილების შესაძლო გადამეტების ფაქტებზე დაწყებულია გამოძიება.
რეაგირების გარეშე არ დარჩება არცერთი მცირედი სამართალდარღვევაც კი,
თუნდაც ეს ქმედება პარლამენტზე მიტანილი იერიშის აუცილებელი მოგერიების
ფარგლებში იყოს ჩადენილი!

*
ვინაიდან ვთანხმდებით, რომ საქმე გვქონდა ამბოხებასთან და „პარლამენტზე
მიტანილი იერიშის მოგერიებასთან“, გასათვალისწინებელია ადამიანის
უფლებათა ევროპული კონვენციის II მუხლი (სიცოცხლის უფლება), სადაც
აღნიშნულია:

სიცოცხლის ხელყოფა არ ჩაითვლება ამ მუხლის საწინააღმდეგოდ ჩადენილ
ქმედებად, თუ ის შედეგად მოჰყვა ძალის გამოყენებას, რომელიც აბსოლუტურ
აუცილებლობას წარმოადგენდა: C) კანონიერ ღონისძიებათა განხორციელებისას
აჯანყების ან ამბოხების ჩასახშობად.

ამასთანავე, (ვინაიდან პროკურატურამ მოახდინა 20-21 ივნისს განვითარებული
მოვლენების საქმეზე მუხლის გადაკვალიფიცირება), საქართველოს სისხლის
სამართლის კოდექსის 315-ე მუხლში (შეთქმულება ან ამბოხება საქართველოს
კონსტიტუციური წყობილების ძალადობით შესაცვლელად), აღნიშნულია, რომ - ამ
მუხლის მე-2 ნაწილით („ამბოხება საქართველოს კონსტიტუციური წყობილების
ძალადობით შესაცვლელად, სახელმწიფო ხელისუფლების დასამხობად ან ხელში
ჩასაგდებად“) გათვალისწინებული ქმედება, რამაც გამოიწვია ადამიანის
სიცოცხლის მოსპობა ან სხვა მძიმე შედეგი – ისჯება თავისუფლების აღკვეთით
ვადით თხუთმეტიდან ოც წლამდე.“

აქედან გამომდინარე, ყველა მძიმე შედეგზე, რაც დადგა პოლიციელებისა და თუ
დემონსტრანტების ჯანმრთელობის დაზიანების კუთხით, არა მხოლოდ პოლიტიკური,
არამედ სამართლებრივი პასუხისმგებლობა ეკისრებათ ამ ამბოხების
ორგანიზატორებს.

*
დასასრულ, კიდევ ერთხელ, ხაზგასმით აღვნიშნავთ, რომ 20-21 ივნისს,
ხელისუფლების დამხობის მიზნით, პარლამენტის შენობაზე მოხდა იერიშის
მიტანა! შესაბამისად, სწორედ აქედან გამომდინარეობს ყველა დანარჩენი
პოლიტიკური, თუ სამართლებრივი შეფასება!